ai4bharat/Pralekha huggingface dataset:
وزارتِ تعلیم
تیرہویں برکس چوٹی کانفرنس کے ایک حصے کے طور پرآئی آئی ٹی بمبئی نے برکس نیٹ ورک یونیورسٹیوں کی کانفرنس کا انعقاد کیا
کانفرنس کے مہمان خصوصی مرکزی وزیرجناب نتن گڈکری کا اس موقع پر کہنا تھا کہ بائیو ایندھن ، کم لاگت والی بیٹری ٹیکنالوجی ہندوستان ٹرانسپورٹ کے شعبے میں انقلابی تبدیلی لانے کے لئے تیار
جناب گڈکری نے آئی آئی ٹی سے اپیل کی کہ وہ جدید تحقیقی ذرائع اختیار کریں جس سے ای مابلیٹی کی دنیا میں انقلاب برپا کیا جاسکے
نئی دہلی ، 16 جون: برکس نیٹ ورک یونیورسٹیوں کی الکٹرک مابیلیٹی کے موضوع پر تین روزہ ورچوئل کانفرنس کا افتتاح آج آئی آئی ٹی بمبئی میں ہوا۔ یہ کانفرنس ان مصروفیات کا ایک حصہ ہے جس میں ہندوستان رواں سال 13 ویں برکس چوٹی کانفرنس کی اپنی صدارت کے دوران تعلیمی دائرے کے تحت میزبانی کر رہا ہے۔ برازیل ، روس ، ہندوستان ، چین اور جنوبی افریقہ کے اٹھارہ ماہرین آئندہ تین دنوں میں ٹریفک مینجمنٹ ، ہائیڈروجن ٹکنالوجی ، ہائبرڈ گاڑیاں ، لیتھم -آئن بیٹریاں اور ای مابیلیٹی اور روزی روٹی سے جڑی سرگرمیاں کے مابین روابط کے مختلف پہلوؤں کے سلسلے میں گفت و شنید کریں گے۔ توقع کی جارہی ہے کہ پانچ ممبر ممالک کی برکس نیٹ ورک یونیورسٹیوں کے 100 سے زائد طلباء ، محققین اور اساتذہ کانفرنس میں شرکت کریں گے۔
کلیدی خطاب کرتے ہوئے سڑک ٹرانسپورٹ اور شاہراہوں نیز بہت چھوٹی، چھوٹی اور درمیانی صنعتوں ،حکومت ہند کےمرکزی وزیر ،جناب نتن گڈکری نے کہا کہ ہندوستان میں ٹرانسپورٹ کا شعبہ ٹرک سے لے کر ای –رکشہ تک نیز سائیکل ، ای کارٹس اور ای فوڈ اسٹالز سمیت ہر قسم کی گاڑیوں میں بائیو ایندھن کے بڑھتے ہوئے استعمال کی وجہ سے بہت تیزی کے ساتھ تبدیل ہو رہا ہے۔ انہوں نے کہا ، کم لاگت والی بیٹری ٹیکنالوجی کے حوالے سے بھی ملک نے بہت ترقی کی ہے۔ یہ تبدیلی نہ صرف ماحول کو سازگار اور مستحکم بنانے بلکہ ملک میں روزگار کے نئے مواقع بھی کھولنے میں معاون ہے۔ جناب گڈکری نے ملک میں آئی آئی ٹی سے مطالبہ کیا کہ وہ جدید ٹیکنالوجی میں تحقیق کریں جو ای -مابیلیٹی میں مزید انقلاب برپا کرسکے۔ وزیر موصوف نے برکس ممالک کے مابین اس شعبے میں زیادہ سے زیادہ تحقیقی تعاون پر زور دیا۔
جناب امیت کھرے ، سکریٹری ہائر ایجوکیشن ، حکومت ہند نے اس موقع پرامید ظاہر کی کہ برکس ممالک کے بہترین ذہنوں کے مابین باہمی روابط کے نتیجے میں علوم کا ایک مفید ادارہ تشکیل پائے گا جس سے ہر ممبر ملک کو ان کی مشترکہ جدوجہد میں استحکام اور ان کی قابل ذکر شراکت داری کا فائدہ پہنچے گا۔ انہوں نے برکس ایجوکیشن اسٹریم کے تحت طے شدہ آئندہ مصروفیات کے بارے میں بھی بتایا جس میں رواں ماہ کی 29 تاریخ کو برکس این یو کے گورننگ بورڈ کا اجلاس ، 2 جولائی کو تعلیم سے متعلق برکس کے سینئر افسران کا اجلاس اور 6 جولائی کو برکس ممالک کے وزرائے تعلیم کا ایک اجلاس شامل ہے۔
برکس نیٹ ورک یونیورسٹی ، برکس کے پانچ ممبر ممالک کے اعلی تعلیمی اداروں کی ایک یونین ہے ، جو عام طور پر تعلیمی تعاون کو فروغ دینے اور خاص طور پر تحقیق و جدت کے مقصد کے حصول کے لیے تشکیل دی گئی ہے۔ آئی آئی ٹی بمبئی برکس نیٹ ورک یونیورسٹی کے لئے ہندوستان کا ایک اہم ادارہ ہے۔
ش ح۔ س ک
U No. 5578
(Visitor Counter : 165
نائب صدر جمہوریہ ہند کا سکریٹریٹ
نائب صدر جمہوریہ نے ہولی کے موقع پر قوم کو مبارکباددی ہے
نئیدہلی 09مارچ 2020۔نائب صدرجمہوریہ ہند جناب ایم وینکیا نائیڈو نے ہولی کے مبارک موقع پر عوام کو مبارکباددی ہے۔ اپنے پیغام میں انہوں نے کہا کہ رنگوں کا یہ تہوار ایک دوسرے کے قریب آنے اور اتحاد ، بھائی چارے اورمیل محبت کے جذبے کو تازہ کرنے کا ایک موقع ہے۔ اس ہولی پر انہوں نے دوستی اور آپسی میل محبت کے بندھنوں کو مضبوط کرنے کے لئے کہا جو ہمارے سماج کو یکجا کرتی ہے۔
پیغام کا پورا متن مندرجہ ذیل ہے:
’’میں ہولی کے اس مبارک موقع پر اپنے ملک کے عوام کو اپنی طرف سے گرم جوشانہ مبارکباد اور نیک خواہشات پیش کرتا ہوں ۔
ہولی ، جو رنگوں کا تہوار ہے ، خاندان اور دوستوں کے ایک دوسرے کے ساتھ جمع ہونے اور یگانگت ، بھائی چارے اور میل محبت کے جذبے کو تازہ کرنے کا تہوار ہے ۔ ہولی سے قبل شا م الاؤ جلایا جانا ، اچھائی کی برائی پر جیت کی عکاسی کرتا ہے۔
ہولی،فطرت کی خوبصورتی اور اس کی نوازشوں کا جشن ہے۔یہ تہوار موسم سرما کے اختتا م اور موسم گرما کے آغاز کی اہمیت کواجاگر کرتا ہے۔
اس ہولی پر آئیے !ہم دوستی اور میل محبت کے بندھنوں کو مضبوط کریں ، جن سے ہمارا سماج مضبوط ہوتا ہے۔آئیے ! اس تہوار پر ہم ان رکاوٹوں کو ختم کریں ، جو ہمیں تقسیم کرتی ہیں اور مشترک خوشحالی ، امن ،ترقی ، ہم آہنگی اور خوشی کی تلاش میں خود کو متحدکریں۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-1118
(Visitor Counter : 65
نائب صدر جمہوریہ ہند کا سکریٹریٹ
نائب صدر جمہوریہ نے مشرقی بحری کمان کا دورہ کیا
نائب صدر جمہوریہ جناب ایم وینکیا نائیڈو نے آج ویشاکھاپٹنم میں مشرقی بحری کمان  کا دورہ کیا۔ آئی این ایس دیگا میں آمد پر نائب صدر جمہوریہ کا فلیگ آفیسر کمانڈنگ اِن چیف ای این سی ،وائس ایڈمیرل اتل کمار جین اور حکومت آندھرا پردیش کے وزیر سیاحت جناب مُتم سیٹھی سری نواس راؤ اور دیگر نے استقبال کیا۔ نائب صدر جمہوریہ نے ایک رسمی گارڈ آف آنر کا جائزہ لیا اور اس کےبعد ای این سی کے ہیڈ کوارٹر میں فلیگ آفیسر کمانڈنگ اِن چیف کے ساتھ بات چیت کی۔ ای این سی کے رول اور اس کی ذمہ داریوں کے بارے میں انہیں جامع بریفنگ دی گئی۔ نائب صدر جمہوریہ کو بندرگاہ کی صورتحال سے واقف کرانے کے لیے ناؤ سے لے جایا گیا۔ اِس کے بعد انہیں ملک کے اندر تیار کیے گئے خفیہ جنگی جہاز آئی این ایس سہیادری کا دورہ کرایا گیا جہاں اُن کی رہنمائی کی گئی اور ہندوستانی بحریہ کی صلاحیتوں اور جنگی طاقت کا انہیں جائزہ کرایا گیا۔ بعد میں جناب ایم وینکیا نائیڈو نے بحریہ کے اہلکاروں کے ساتھ بات چیت کی۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 650
(Visitor Counter : 48
وزیراعظم کا دفتر
وزیراعظم نے پردھان منتری سنگراہالیہ کے بارے میں مرکزی وزیرڈاکٹر مہیندرناتھ پانڈے کاتحریرکردہ ایک مضمون ساجھاکیا
وزیراعظم جناب نریندرمودی نے پردھان منتری سنگراہالیہ کے بارے میں مرکزی وزیرڈاکٹر مہیندرناتھ پانڈے کا تحریرکردہ ایک مضمون ساجھاکیا۔
بھاری صنعتوں کے مرکزی وزیر ڈاکٹرمہیندرناتھ پانڈے کا ایک ٹوئیٹ ساجھا کرتے ہوئے ، وزیراعظم کے دفتر نے ٹوئیٹ کیا:
‘‘مرکزی وزیرڈاکٹرمہیندرناتھ پانڈے جی لکھتے ہیں کہ پردھان منتری سنگراہالیہ ، آزاد ہندوستان کی تاریخ کو ہمیشہ ہمیشہ کے لئے ایک یادگاربنانے کی ایک شاندار کوشش ہے ۔’’
بندرگاہوں، جہاز رانی اور آبی راستوں کی وزارت
جہاز رانی کے وزیرمملکت منسکھ منڈاویا نے مجوزہ یمنا واٹر ٹیکسی پروجیکٹ کی سونیا وہار جگہ کا معائنہ کیا
مجوزہ پروجیکٹ سیاحت کو فروغ دینے کے ساتھ ساتھ ٹریفک کی بھیڑ بھاڑ کو کم کرے گا:وزیر موصوف کا بیان
نئی دہلی،26/ جون۔جہاز رانی کے وزیرمملکت  منسکھ منڈاویا نے آج نئی دہلی میں ان لینڈ واٹر ویز اتھارٹیز آف انڈیا کے مجوزہ یمنا واٹرٹیکسی پروجیکٹ کی سونیا وہار سائیٹ کا معائنہ کیا۔واٹر ویز اتھارٹیز آف انڈیا نے سیاحت کو فروغ دینے کے مقصد سے دہلی یمنا دریا کو فروغ دینے کی تجویز رکھی ہے۔
پروجیکٹ سائیٹ پر اظہارخیال کرتے ہوئے جناب منسکھ منڈاویا نے کہاکہ یمنا واٹر ٹیکسی پروجیکٹ شہری ٹرانسپورٹ کا ایک نیاوسیلہ ہوگا۔یہ نہ صرف سیاحت کو فروغ دے گا بلکہ اس سے شہر میں ٹریفک کی بھیڑ بھاڑ کو کم کرنے میں بھی مدد ملے گی۔
یمنا واٹر ٹیکسی پروجیکٹ کو ایک مربوط ترقیاتی پروجیکٹ کے طور پر تسلیم کیا گیا ہے۔ جس میں ٹرمنل ترقیاتی اور ویسل آپریشنل جیسے بہت سے کام کاج شامل ہیں۔ یہ پروجیکٹ 16 کلو میٹر رقبہ کور کرے گا اور یہ وزیرآباد، سونیا وہار، جگت پور، ٹرونیکا سٹی اور فتح پور جاٹ سمیت دہلی میں یمنا دریا کے کناروں پر واقع پانچ مقامات پر مشتمل ہے۔اسے دومرحلوں میں تیار کئے جانے کی تجویز ہے، پہلے مرحلے میں سونیا وہار سے ٹرونیکاسٹی دوسرے مرحلے میں وزیرآباد سے سونیا وہار اور ٹرونیکا سٹی سے فتح پور جاٹ شامل ہیں۔
اس پروجیکٹ کے تحت کثیر ایندھن وسیلوں کا استعمال کرتے ہوئے دریا میں جہاز چلانے کی بھی تجویز ہے۔جس سے اسے زیادہ ماحول دوست بنایا جاسکتا ہے۔
سائیٹ کے معائنہ کے دوران جناب منسکھ منڈاویا کے ہمراہ آئی ڈبلیو اے آئی کے چیئرمین، آئی ڈبلیو اے آئی کے چیف انجینئر،دہلی ٹورزم کے چیف انجینئر اور دہلی سرکار کے سینچائی محکمے کے افسران بھی موجود تھے۔
زراعت اور کاشتکاروں کی فلاح و بہبود کی وزارت
زراعت سے متعلق تحقیق
نئی دہلی ، 28 جولائی ، 2021 :
بھارت ، دھان ،گیہو ں اور دلہن کی پیدا وار والا ایک بڑا ملک ہے ۔ پیداوار کے سلسلے میں دنیا میں بھارت کا درجہ دھان اور گیہوں کے میدان میں دوسرے نمبر پر ہے اور دلہن میں پہلے نمبر پر ہے ۔ ان ملکوں میں پڑوسی ملک بھی شامل ہے ۔
بھارت کے پاس زرعی تحقیق کے دنیاکے سب سے بڑے نظاموں میں سے ایک نظام ہے ، جو قومی زرعی تحقیقی نظام این اے آر ایس ہے اس نظام میں آئی سی اے ادارے اور ریاستی زرعی یونیورسٹیاں ایس اے یو بھی شامل ہے ۔ این اے آر ایس نے خوراک کی پیداوارمیں بھارت کو خود کفیل بنانے میں زبردست تعاون کیا ہے اور یہ ملک کی زرعی ٹیکنالوجی اور اطلاعاتی ٹیکنالوجی کی ضرورتوں کو پورا کرتی ہے ۔ این اے آر ایس میں 102 آئی سی اے آر تحقیقی ادرے ، زرعی ٹیکنالوجی کے استعمال سے متعلق 11 تحقیقی ادرے اور 73 زرعی یونیورسٹیاں پورے ملک میں قائم ہیں ۔ آئی سی اے آر ٹیکنالوجی کو مقبول بنانے کے لئے 725 کرشی وگیان کیندر مختلف توسیعی سرگرمیوں کے لئے ملک بھر میں کام کر رہے ہیں ۔
بھارت اور پڑوسی ملکوں میں دھان گیہوں اور دلہن کی پیداوار مندرجہ ذیل ہے :
|
|
نمبر شمار .
|
|
ملک
|
|
دھان
|
|
گیہوں
|
|
دلہن
|
|
1.
|
|
چین
|
|
2114.1
|
|
1336.0
|
|
31.1
|
|
2.
|
|
بھارت
|
|
1776.5
|
|
1036.0
|
|
215.2
|
|
3.
|
|
بنگلہ دیش
|
|
545.9
|
|
10.2
|
|
3.9
|
|
4.
|
|
میانمار
|
|
262.7
|
|
1.1
|
|
68.9
|
|
5.
|
|
پاکستان
|
|
111.2
|
|
243.5
|
|
7.3
|
|
6.
|
|
نیپال
|
|
56.1
|
|
20.1
|
|
3.6
|
|
7.
|
|
سری لنکا
|
|
45.9
|
|
0.0
|
|
0.1
|
|
8.
|
|
افغانستان
|
|
3.8
|
|
48.9
|
|
0.5
|
|
9.
|
|
بھوٹان
|
|
0.5
|
|
0.01
|
|
0.02
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے آج ایک سوال کے تحریری جواب میں فراہم کی۔
ش ح۔ ا س۔ ر ب
U. NO. 7113
(Visitor Counter : 135
امور داخلہ کی وزارت
وزارتِ داخلہ نے زُوم میٹنگ پلیٹ فارم کے محفوظ استعمال کے لئے ایڈوائزری جاری کی
نئی دلّی ، 16 اپریل /مرکزی وزارتِ داخلہ کے تحت سائبر کوآرڈینیشن سینٹر  نے پرائیویٹ افراد کے ذریعے زُوم میٹنگ پلیٹ فارم کے محفوظ استعمال کے لئے ایک ایڈوائزری جاری کی ہے ۔ اس ایڈوائزری میں کہا گیا ہے کہ یہ پلیٹ فارم سرکاری عہدیداروں / افسران کے ذریعے سرکاری مقاصد کے استعمال کے لئے نہیں ہے ۔
اس ایڈوائزری میں انڈین کمپیوٹر ایمرجنسی ریسپونس ٹیم  کے ذریعے جاری کردہ پہلی ہدایات کا حوالہ دیتے ہوئے کہا گیا ہے کہ زُوم ایک محفوظ پلیٹ فارم نہیں ہے ۔ اس میں پرائیویٹ افراد کے تحفظ کے لئے رہنما خطوط جاری کئے گئے ہیں ، جو پرائیویٹ مقاصد کے لئے، اِس پلیٹ فارم کو اب بھی استعمال کرنا چاہتے ہیں ۔
اس ایڈوائزری کا مقصد زُوم کانفرنس روم میں کسی غیر مجاز شخص کے داخلے کو روکنا اور کانفرنس میں شامل دوسرے یوزرس کے ٹرمنلس پر ہونے والے حملوں کو روکنا ہے ۔
دستاویز میں افراد کے ذریعے کئے جانے والے احتیاطی اقدامات کی تفصیلات دیئے گئے لنک میں شامل ہیں ۔ Link
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1769
(
بہت چھوٹی، چھوٹی اور درمیانی صنعتوں کی وزارت
پالیسی سازی کے لئے زمینی سطح کے مسائل کا شعبہ وار اور صنعت وار مطالعہ وقت کی ضرورت ہے: جناب نتن گڈکری
نئیدہلی17اگست 2020۔بہت چھوٹی ،چھوٹی اور درمیانہ درجے کی صنعتوں اور سڑک ٹرانسپورٹ اور شاہراہوں کے مرکزی وزیر جناب نتن گڈکری نے تھنک ٹینکز کے ذریعہ زمینی سطح کے مسائل کے شعبہ وار اور صنعت وار مطالعے کی ضرورت پر زور دیا تاکہ ان کی سفارشات کو شامل کرتے ہوئے نئی پالیسیاں تیار کی جاسکیں ۔انہوں نے آج ایک ویبی نار سے خطاب کرتے ہوئے یہ بات کہی ۔ ایم ایس ایم ای کے رکن اداروں اور فکی کی سیکٹورل ایسوسی ایشن کے ساتھ بات چیت کرتے ہوئے انہوں نے کہا کہ تمام شعبوں مثلاََ پلاسٹک ، لباس ، چمڑہ ، فارماسیوٹیکلز وغیرہ اور ان سے منسلکہ صنعتوں کے علیحدہ علیحدہ مسائل ہیں۔ انہوں نے فکی اور دیگر صنعتی ایسوسی ایشنز سے درخواست کی کہ وہ مختلف تھنک ٹینکز کے ذریعہ اہم شعبوں کے زمینی سطح کے مسائل کا مطالعہ کرائیں اور ان کی سفارشات پیش کریں تاکہ مختلف مسائل کو حل کرنے کے لئے پالیسی سے متعلق فیصلے کئے جاسکیں ۔
انہوں نے صنعتی اداروں سے اپیل کی کہ وہ آتم نربھر بھارت ابھیان کی پہل سے جڑیں تاکہ درآمدات کے اخراجات میں کمی لائی جاسکے اور ملک میں مینوفیکچرنگ سرگرمیوں اور پروڈکشن میں اضافہ کرکے روزگار کے زیادہ مواقع پیدا کئے جاسکیں ۔
جناب گڈکری نے کہا :’’ ہم پورے ملک میں اور خصوصی طور پر دیہی ،قبائلی اور زرعی علاقوںمیں صنعتی کلسٹر تیار کرنے کی کوشش کررہے ہیں۔‘‘ انہوں نے کہا کہ سماجی مائیکرو فائننس انسٹی ٹیوشن کے لئے پالیسی کو حتمی شکل دی جارہی ہے جو کہ بہت چھوٹے صنعت کا ر وں ، کاروباروں اور دوکانداروں وغیرہ کو دس لاکھ روپے تک کی فائننس فراہم کرائے گی۔
وزیر موصوف نے یہ مشورہ بھی دیا کہ چونکہ سماجی دوری آج ایک نئی حقیقت بن گئی ہے اس لئے ایم ایس ایم ای نے آٹومیشن اور ڈجیٹائزیشن کا کام بڑے پیمانے پر کیا جانا چاہئے ۔
صنعتی ایسوسی ایشن کے نمائندوں نے دیگر مشوروں کے ساتھ یہ مشورہ بھی دیا کہ اعلیٰ سطح کی 50 ہزار ایم ایس ایم ای کی ایک آن ڈائن ڈجیٹل ڈائیریکٹری تیار کی جانی چاہئے اورانہوں نے آتم نربھر بھارت ابھیان کے مقاصد کے ساتھ پوری طرح تعاون کرنے کا یقین بھی دلایا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
4574U-
(Visitor Counter : 163
اسٹیل کی وزارت
آر آئی این ایل کی طرف سے اختراعات اور اسٹارٹ اپ سرگرمیوں کو فروغ دینے کے لیے اقدام
آر آئی این ایل نے صنعت 4.0  پر CoE  کے لیے ایس ٹی پی آئی کے ساتھ مفاہمت نامے پر دستخط کیے
آر آئی این ایل اور وشاکھاپٹنم نیز اس کے آس پاس کی دیگر صنعتوں کے لیے اختراعات اور اسٹارٹ اپ سرگرمیوں کو فروغ دینے کے لیے صنعت 4.0 سی او ای  کے لیے ایس ٹی پی آئی، ایس ٹی پی آئی این ای ایکس ٹی اور آر آئی این ایل وی ایس پی  کے درمیان ایک مفاہمت نامے پر دستخط کیے گئے۔ آج وشاکھاپٹنم اسٹیل پلانٹ میں منعقدہ ایک تقریب میں جناب اتل بھٹ، سی ایم ڈی، آر آئی این ایل اور ایس ٹی پی آئی کے ڈائریکٹر ڈاکٹر سی وی ڈی رام پرساد کے درمیان مفاہمت نامے کا تبادلہ ہوا۔
اس موقع پر بات کرتے ہوئے جناب اتل بھٹ، سی ایم ڈی، آر آئی این ایل نے کہا کہ سینٹر آف ایکسی لینس  کا قیام وقت کی ضرورت ہے اور یہ صنعت اور اکیڈمی انٹرفیس کی ایک مثال بن جائے گا جہاں ہر کوئی ایک ایسا حل نکالے گا جس سے ملک کو فائدہ پہنچے گا اور اسٹیل انڈسٹری میں ڈجیٹلائزیشن کی ملک گیر تحریک کا آغاز ہوگا۔
جناب اتل بھٹ نے مزید کہا، ”ہندوستان اب دنیا میں اسٹیل بنانے کا مرکز بن رہا ہے اور ہندوستان دنیا کے دوسرے سب سے بڑے اسٹیل پروڈیوسر کے طور پر کھڑا ہے اور مجھے امید ہے کہ وشاکھاپٹنم ملک کو اسٹیل بنانے میں حل فراہم کرنے کا مرکز بن جائے گا“۔
سنٹر فار ایکسی لینس حکومت ہند کے ”آتم نربھر بھارت“ کو سپورٹ کرنے اور صنعت 4.0 میں آغاز سے پروڈکٹ ڈیولپمنٹ تک اسٹارٹ اپس کو فروغ دینے میں ایک طویل سفر طے کرے گا۔
سی او ای کا نام ’کلپترو‘ رکھا گیا ہے۔ اس میں ایک انڈسٹریل روبوٹکس لیب، ایک انڈسٹریل ڈرون لیب اور ایک انڈسٹریل IOT  لیب ہوگی۔ سنٹر کو کلاؤڈ کمپیوٹنگ کا استعمال کرتے ہوئے تیز رفتار انٹرنیٹ اور سرور سیٹ اپ بھی فراہم کیا جائے گا تاکہ مصنوعی ذہانت  اور مشین لرننگ  کے ساتھ کام کرنے کی صلاحیت حاصل کی جا سکے۔
ایم او یو کا بنیادی مقصد وشاکھاپٹنم میں اسٹارٹ اپ ایکو سسٹم کو سپورٹ کرنے کے لیے STPI، STPINXT اور RINL کے درمیان ایک مضبوط اور نتیجہ خیز اتحاد بنانا ہے۔ یہ الیکٹرانکس اور آئی ٹی کی وزارت، حکومت ہند ، RINL اور حکومت آندھرا پردیش کی فنڈنگ کے تعاون سے قائم کیا جا رہا ہے۔
مفاہمت نامے میں کنسلٹنسی، انفراسٹرکچر اور سہولیات تک رسائی، نیٹ ورکنگ اور فنڈنگ میں مضبوط تعاون کا تصور پیش کیا گیا ہے۔ STPI اور STPINXT اور RINL ابھرتی ہوئی اسٹارٹ اپ کمپنیوں کو صنعت 4.0 کے میدان میں عالمی معیار کی مصنوعات بنانے کے قابل بنائے گی۔ یہ 5 سال کی مدت میں تقریباً 50 اسٹارٹ اپس کو فزیکل موڈ میں اور 125 اسٹارٹ اپس کو ورچوئل موڈ میں شامل کرنے کا ارادہ رکھتا ہے۔ موجودہ ایم او یو پر 3 سال کی مدت کے لیے دستخط کیے جا رہے ہیں۔
اسٹارٹ اپس کو IIM وشاکھاپٹنم اور آندھرا یونیورسٹی جیسے اہم اداروں کی طرف سے مناسب طور پر مدد ملے گی جو کہ مینجمنٹ اور ٹکنالوجی میں ریسرچ ان پٹ کے طور پر کی جائے گی۔ اسٹارٹ اپ کو آٹومیشن سیکٹر میں ایس ایم ایس گروپ، شنائیڈر الیکٹرک، اے بی بی، ای او ایس اور سیمنز جیسی معروف صنعتوں سے مشاورتی تعاون بھی حاصل ہوگا۔ سی آئی آئی  اور آئی ٹی اے اے پی  جیسی بڑی تنظیمیں بھی CoE کا حصہ ہیں۔ وہ اسٹارٹ اپس کو فروغ دینے کے لیے ضروری مدد فراہم کریں گی۔
سی او ای  ریاست میں R&D، اختراع، مصنوعات کی ترقی، صنعت کاری کی حوصلہ افزائی کے لیے ضروری ماحولیاتی نظام کے ساتھ صنعت 4.0 کے میدان میں کام کرنے کے لیے اپنی نوعیت کا ایک منفرد نظام ہے۔ مفاہمت نامے میں ڈجیٹلائزیشن ڈرائیو اور آر آئی این ایل میں انڈسٹری 4.0 معیارات کے نفاذ میں عمل انگیز اصلاحات فراہم کرنے کا تصور پیش کیا گیا ہے۔
وزارت دفاع
صدر جمہوریہ ہندنے گروپ کپتان روی نندا  فلائنگ  کو یووا سینا میڈل  سے نوازا
گروپ کپتان روی نندا  فلائنگ  سی 130 جے ٹرانسپورٹ اسکوائیڈرن کے ایک کمانڈنگ افسر ہیں ۔
20 اگست 2021 کو آپریشن دیوی شکتی کےحصے کے طور پر انہیں جنگ سےتباہ حال افغانستان میں خصوصی کارروائی کے لئےبھیجا گیا تھا۔ 16 اگست 2021 کو سفارتی عملے کو سفارت خانہ سےنکال لیا گیا تھا اور ان کے پاس کسی طرح کی خفیہ معلومات حاصل کرنے کا کوئی وسیلہ نہیں تھا۔ یہ افسر ایک مشن کےکمانڈر تھے، جنہیں کابل کے متنازعہ علاقے تک پہنچنا تھا تاکہ وہاں مقیم بھارتی برادری کو نکالنے کا کام انجام دیا جاسکے۔
افسر موصوف نے زبردست خطرات کا سامنا کرتے ہوئے آدھی رات کو اپنی مشن کارروائی انجام دی۔ ر ات کے وقت صاف نظر بھی نہیں آرہا تھا کیونکہ پہاڑوں کا لامتناہی سلسلہ ہے۔ دشمن کی طرف سے چھوٹےہتھیاروں ، راکٹ سے پھینکے جانے والے گولوں او ر کندھے پر رکھ کر چلائے جانے والے میزائلوں کا خطرہ لاحق تھا۔ افسر موصوف نے غیر معمولی پیشہ ورانہ حوصلے اور قیادت کا مظاہرہ کرتےہوئے ان خطرات کا سامنا کیا۔ اس دوران ہوائی اڈے کےعلاقہ میں الگ الگ جگہوں سے فائرنگ بھی کی جارہی تھی۔ انہوں نے رات کے اندھیرے میں دیکھنے والے چشمے این وی جی کا استعمال کیا اور آخر کار کابل میں اتر گئے۔ انہوں نے زبردست چوکسی کا مظاہرہ کیا اور ایک گھنٹے سے بھی زیادہ اپنے طیارے کی حفاظت کو یقینی بنانے کے لئے خصوصی فوجوں کی اپنی ٹیم کو کنٹرول کیا۔ افسر موصوف نے 87 بھارتی باشندوں کو دوشنبے منتقل کیا۔
گروپ کیپٹن روی نندا کی بے مثال بہادری کے صلہ میں انہیں وائیو سینا میڈل بہادری سےنوازا گیا۔
کوئلے کی وزارت
وزارت کوئلہ نے 24-2023 کے لیے کوئلے کے مجموعی پیداواری اہداف کا جائزہ لیا
24-2023 میں ایک بلین ٹن کوئلے کی پیداوار کا ہدف
کول انڈیا لمیٹڈ کی 97 کوئلے کی کانیں ہر سال 10 لاکھ ٹن سے زیادہ کوئلہ پیدا کرتی ہیں
کوئلہ کی وزارت نے سال 24-2023 کے دوران ایک بلین ٹن  سے زیادہ کوئلے کی پیدا کرنے کا ہدف رکھا ہے۔ اس مقصد کو حاصل کرنے کے لیے کوئلہ کے سکریٹری نے تمام کوئلہ کمپنیوں کے ساتھ گہرائی کے ساتھ جائزہ لیا ہے۔ کول انڈیا لمیٹڈ  کے لیے 780 ملین ٹن  ہدف، سنگارینی کولیریز کمپنی لمیٹڈ کے لیے 75 ملین ٹن  اور کیپٹیو اور کمرشیل مائنز کے لیے 162 ملین ٹن  کا ہدف طے کرنے کا فیصلہ کیا گیا ہے۔ کول انڈیا لمیٹڈ  میں کل 290 کانیں کام کر رہی ہیں، جن میں سے 97 کانیں ہر سال ایک ملین ٹن سے زیادہ کوئلہ پیدا کرتی ہیں۔
اس طرح کی تمام 97 کوئلے کی کانوں کے لیے اراضی کے حصول، جنگلات کی منظوری، ماحولیات کی منظوری، ریل رابطے اور سڑک رابطے کے مسائل پر تبادلہ خیال کیا گیا ہے اور وقت کی پابندی طے کی گئی ہے۔ قابل ذکر ہے کہ کوئلہ کمپنیوں کی مسلسل کوششوں سے 97 کوئلے کی کانوں میں سے 56 کانوں میں کوئی زیر التوا مسئلہ نہیں ہے۔ صرف 41 کانوں میں 61 مسائل ہیں، جن کے لیے متعلقہ ریاستی حکومت کے حکام اور مرکزی وزارتوں کے ساتھ کوئلہ کمپنیوں کی اعلیٰ انتظامیہ کے ذریعے مسلسل تال میل اور نگرانی کی جا رہی ہے۔
واضح رہے کہ سی آئی ایل نے سال 22-2021 کے دوران 622 ملین ٹن کوئلہ کی پیداوار کی ہے اور سال 23-2022 کے لیے 16 فیصد سے زیادہ کا اضافہ درج کرتے ہوئے اب تک 513 ملین ٹن کی پیداوار کی گئی ہے۔ توقع ہے کہ کول انڈیا لمیٹڈ موجودہ مالی سال کے لیے مقرر کردہ 700 میٹرک ٹن کے ہدف کو عبور کر لے گی اور اس کے مطابق سال 24-2023 کے لیے 780 میٹرک ٹن کوئلے کی پیداوار کا ہدف حاصل کر لے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 75
ریلوے کی وزارت
ہندوستانی ریلویز کی جانب سے روڈ اوور برج کا معائنہ
نئی دہلی، 6 فروری 2019، ریلوے کے وزیر مملکت جناب راجن گوہن نے آج لوک سبھا میں ایک سوال کے تحریری جواب میں بتایا کہ یکم اپریل 2018 تک ہندوستانی ریلوے کے نیٹ ورک پر مختلف ادوار کے سبھی گیجز  پر 147523 ریلوے واٹر وے برج ہیں۔ اسی طرح یکم اپریل 2018 تک روڈ اوور برج کی تعداد  کی تعداد 2870 ہے۔ جنہیں اسی طرح توجی دی گئی ہے جس طرح ریل پلوں کو دی گئی ہے۔ البتہ پُل کی مدت کا پل ڈھانچہ جاتی حالت پر براہ راست کوئی تعلق نہیں ہے۔ ہندوستانی ریلوے پر پلوں کے معائنے کا ایک منظم نظام ہے۔ سبھی پلوں کا ایک سال میں دو مرتبہ معائنہ کیا جاتا ہے اور سپر وائزروں کے ذریعہ مانسون کے شروع ہونے سے قبل یہ معائنہ کیا جاتا ہے۔ افسروں کی جانب سے مانسون کے بعد ایک مکمل معائنہ ہوتا ہے۔ اس کے علاوہ کچھ پلوں کا وقتاً فوقتاً معائنہ بھی کیا جاتا ہے اور یہ معائنہ ان کی حالت کو دیکھ کر کیا جاتا ہے۔ ریلوے پلوں کی مرمت، انہیں مضبوط بنانا، ان کی باز آباد کاری اور تعمیر نو ایک جاری عمل ہے اور کام ان کی ڈھانچہ جاتی ساخت کو دیکھتے ہوئے ضرورت کے مطابق کیا جاتا ہے۔یہ سب کام ان کے معائنے کے دوران کیا جاتا ہے نہ کہ ان کی مدت کی بنیاد پر۔تمام پُل ٹرینوں کی نقل و حمل کے لئے پوری طرح محفوظ ہیں۔ گزشتہ پانچ سالوں کے دوران کُل 3601 پلوں کی مرمت کی گئی، انہیں مضبوط بنایا گیا اور انہیں دوبارہ تعمیر کیا گیا یا ان کی باز آباد کاری کی گئی۔
۔۔۔۔۔۔۔۔۔۔۔ ۔ ۔
م ن۔ح ا۔ن ا۔
U- 736
(Visitor Counter : 63
وزارت آیوش
یوگا اور قدرتی طریقہ علاج میں تحقیق کی مرکزی کونسل نے یوگا اور قوت مدافعت کے بارے میں ایک ویبینار کا انعقاد کیا
نئی دہلی،16 اکتوبر آیوش کی وزارت کے تحت یوگا اور قدرتی طریقہ علاج میں تحقیق کی مرکزی کونسل نے آج یوگا اور قوت مدافعت کے بارے میں ایک ویبینار کی میزبانی کی، ویبینار کا موضوع تھا وہارا۔ اس کا مقصد قوت مدافعت سے مختلف پہلوؤں پر تبادلہ خیال کرنا تھا۔ اس میں شرکت کرنے والے ماہرین میں کلینیکل امیونولوجسٹ، تحقیق کار، کلینشنس اور یوگا نیز قدرتی طریقہ علاج کے ڈاکٹر شامل تھے۔
آیوش کی وزارت کے جوائنٹ سکریٹری جناب رنجیب کمار نے کووڈ-19 کے سبب نئے معمول کے حالات میں قوت مدافعت کی اہمیت کے بارے میں اپنی افتتاحی تقریر کی اور یوگا اور قوت مدافعت کے بارے میں بات کی۔ سی سی آر وائی این کے ڈائرکٹر ڈاکٹر راگھویندر راؤ نے پروگرام کا خلاصہ پیش کیا اور تمام مقررین نیز اس ویبینار میں شرکت کرنے والوں کا خیر مقدم کیا۔
ٹیکنیکل اجلاس میں بنگلورو کے مشہور امیونولوجسٹ ڈاکٹر چندر شیکھر ایس نے سوزش کے مفید اور نقصان دہ اثرات کے بارے میں بات کی اور بتایا کہ کس طرح اسے مطلوبہ نتائج حاصل کرنے کے لیے معتدل بنایا جاسکتا ہے۔ انھوں نے بتایا کہ مدافعتی حیاتیات اچھی صحت کا ایک ضروری جزو ہے اور یوگا اور قدرتی طریقہ علاج توازن کو بحال کرنے میں مدد دیتے ہیں۔ انھوں نے وضاحت کرتے ہوئے کہا کہ کس طرح انفیکشن دباؤ اور زبردست ریاضت کا قوت مدافعت پر ضرر رساں اثر پڑتا ہے۔
پی جی آئی چنڈی گڑھ کے نیورولوجی کے شعبے سے وابستہ نیورو سائنس ریسرچ لیب کے ڈاکٹر اکشے آنند نے مختلف یوگا ماڈیول کے سلسلے میں ریسرچ پر روشنی ڈالی۔
نئی دہلی کے آل انڈیا انسٹی ٹیوٹ آف میڈیکل سائنسز کے ایناٹومی کے شعبے کی پروفیسر ڈاکٹر ریما دادا نےیوگا کے بارے میں شہادت پر مبنی وسیع تر مطالعات پر زور دیا۔
ڈاکٹر رادھے شیام نائک، ہیڈ، میڈیکل آنکولوجی، ایچ سی جی ہاسپٹلز نے مدافعتی نظام اور کینسر کے درمیان تعلق پر روشنی ڈالی۔ ڈاکٹرامرتنشورام، ہیڈ سی اے ایم پروگرام، ایچ سی جی ہاسپٹلس نے یوگا کے تصورات کے بارے میں بات کی اور کینسر سے شفایاب ہونے والوں پر نفسیاتی اور مدافعتی نتائج پر یوگا کے مفید رول پر روشنی ڈالی اور اس بات کی وضاحت کی یوگا کس طرح ذہن پر کام کرتا ہے۔
وزیراعظم کا دفتر
عالمی بایو ایندھن اتحاد پائیداری اور صاف توانائی کی طرف ہماری تلاش میں ایک اہم لمحہ ہے: وزیر اعظم
عالمی بائیو ایندھن اتحاد پائیداری اور صاف توانائی کی جانب ہماری جستجو میں ایک اہم لمحہ ہے: وزیر اعظم
وزیر اعظم جناب نریندر مودی نے عالمی بایو ایندھن اتحاد میں شامل ہونے والے رکن ممالک کا شکریہ ادا کیا ہے۔ انہوں نے اس بات پر زور دیا کہ گلوبل بائیو فیولز الائنس کا آغاز پائیداری اور صاف توانائی کی تلاش میں ایک اہم لمحہ ہے۔
پیٹرولیم اور توانائی کے مرکزی وزیر جناب ہردیپ پوری کی X پر ایک پوسٹ مشترک کرتے ہوئے، وزیر اعظم نے کہا؛"گلوبل بائیو فیولز الائنس کا آغاز پائیداری اور صاف توانائی کی طرف ہماری جستجو میں ایک اہم لمحہ ہے۔
میں ان رکن ممالک کا شکریہ ادا کرتا ہوں جو اس اتحاد میں شامل ہوئے ہیں۔
صدر جمہوریہ کا سکریٹریٹ
چیترا سکلاڈی، اگادی، گڈی پڈوا، چیتی چاند، نورہ اور سجیبو چیروبا کے موقع پر صدر جمہوریہ ہند کا تہنیتی پیغام
نئی دہلی، یکم اپریل 2022:
صدر جمہوریہ ہند جناب رام ناتھ کووند نے چیترا سکلاڈی، اگادی، گڈی پڈوا، چیتی چاند، نورہ اور سجیبو چیروبا کے موقع پر اہل وطن کو تہنیت پیش کی ہے۔
صدر جمہوریہ نے اپنے پیغام میں کہا ہے کہ میں چیترا سکلاڈی، اگادی، گڈی پڈوا، چیتی چاند، نورہ اور سجیبو چیروبا تہواروں کے مبارک موقع پر تمام اہل وطن کو مبارکباد اور نیک خواہشات پیش کرتا ہوں۔
موسم بہار اور بھارتی نئے سال کے آغاز کے خیرمقدم کے لیے ملک بھر میں متنوع طریقوں سے منائے جانے والے یہ تمام تہوار ہمارے ثقافتی و سماجی اتحاد کے رشتے کو مضبوط کرتے ہیں۔ مسرت کے یہ تہوار ہمارے معاشرے میں ہم آہنگی اور بھائی چارے کے جذبے کو تقویت دیتے ہیں۔
یہ تہوار ہر ایک کی زندگی میں محبت اور خیر سگالی کو فروغ دیں اور ہم سب مل کر اس نئے سال میں نئے جوش و خروش کے ساتھ ملک کی تعمیر میں اپنا حصہ ڈالیں۔"
صدر جمہوریہ کا پیغام پڑھنے کے لیے یہاں کلک کریں
مکانات اور شہری غریبی کے خاتمے کی وزارت
پریمان: این سی آر کے لیے جیو پورٹل کو عام کر دیا گیا ہے
نئی دہلی،8 جولائی 2022/
قومی دارالحکومت علاقہ  اس وقت 55,083 مربع فٹ پر پھیلا ہوا ہے۔ اس میں حصہ لینے والى چار ریاستیں  اس کے جزوی علاقے کے طور پر ہیں۔ ریموٹ سینسنگ اور جی آئی ایس ٹکنالوجی کے موثر استعمال کے مقصد کے لیے، ایک ویب جیو پورٹل، نیشنل انفارمیٹکس سینٹر  کے توسط سے شروع کیا گیا ہے جو این سی آر میں حصہ لینے والی ریاستوں اور این سی آر پی بی کے دفتروں کے ذریعے استعمال کیا جائے گا۔
یہ جیو پورٹل این سی آر خطے میں ڈی سینٹر لائزڈ منصوبہ بندی اور انتظام کو بہتر بنانے میں مدد کرے گا۔
پورٹل تقریباً 179 پرتوں پر مشتمل ہے جو لائن، پوائنٹ اور پولیگون فیچر کے طور پر پیش کی گئی ہیں جس میں زمین کے استعمال، ٹرانسپورٹ، صنعت، پانی، بجلی، صحت، پناہ گاہ، ورثہ اور سیاحت، ڈیزاسٹر مینجمنٹ وغیرہ جیسے مختلف شعبوں کی تفصیلات شامل ہیں۔
این سی آر کے لیے جیو پورٹل جسے 'پریمان' کے نام سے جانا جاتا ہے، 31.08.2021 کو 40 ویں میٹنگ میں شروع کیا گیا تھا۔
جناب ہردیپ سنگھ پوری، چیئرمین، این سی آر پی بی اور مرکزی وزیر برائے ہاؤسنگ اور شہری امور کے ذریعے اس پورٹل کو لانچ کیا گیا۔
اب، عوامی مفاد میں وسائل کے زیادہ سے زیادہ استعمال کے ارادے کے ساتھ، این سی آر پی بی نے جیو پورٹل کو عوام کے لیے کھول دیا ہے۔ جیو پورٹل تک این سی آر پی بی کی ویب سائٹ https://ncrpb.nic.in/ اور ویب لنک https://ncrpbgis.nic.in/ کے ذریعے بھی رسائی حاصل کی جا سکتی ہے۔